UZNESENIE VLÁDY SLOVENSKEJ REPUBLIKY
č. 
zo 

k Návrhu opatrení na zdokonalenie systému kontraktov medzi ústrednými orgánmi štátnej správy a podriadenými organizáciami 

Číslo materiálu:		
Predkladateľ:	podpredseda vlády a minister financií I. Mikloš	
Vláda
A.	schvaľuje
A.1.	Návrh opatrení na zdokonalenie systému kontraktov medzi ústrednými orgánmi štátnej správy a podriadenými organizáciami (ďalej Návrh opatrení);
B.	ukladá
ministrom a predsedom ostatných ústredných orgánov štátnej správy
B.1.	vypracovať kontrakty medzi ústredným orgánom štátnej správy a rozpočtovými a príspevkovými organizáciami v jeho pôsobnosti na rok 2004 a na ďalšie roky v súlade s Návrhom opatrení a podľa štruktúry v ňom uvedenej 
	na rok 2004 do 31. decembra 2003 a na ďalšie roky priebežne vždy do 31. 12. predchádzajúceho roka
B.2.	neposkytovať príspevkovým organizáciám v ich pôsobnosti, ktoré podľa bodov C.7 a C.8 uznesenia vlády č. 694/2000 sú zaradené na nulový príspevok od 1. 1. 2001 a nebola ešte realizovaná ich transformácia, príspevok v zmysle zákona č. 303/1995 Z.z. o rozpočtových pravidlách alebo im poskytovať príspevok len v súlade s bodom A. Návrhu opatrení
	priebežne 
B.3.	zabezpečiť publikovanie kontraktov na internetových stranách ministerstiev, ostatných ústredných orgánov štátnej správy, ako aj na internetových stranách organizácií, ak boli zriadené, a poskytnúť vedúcemu Úradu vlády SR potrebné údaje pre vytvorenie a publikovanie registra kontraktov na internetovej stránke www.government.gov.sk
	kontrakty na rok 2004 do 31. 1. 2004 a na ďalšie roky vždy do 31. 1.
Vykonajú:	ministri a predsedovia ostatných ústredných orgánov štátnej správy